Ei jatkuvasti eikä mitä tahansa kynsilakkoja.
Kosmetiikkaa suositellaan ylipäänsä käytetäväksi vain kohtuullisesti raskausaikana, koska raskaus lisää ihon pintaverenkiertoa, jolloin iholta voi imeytyä kosmetiikan sisältämiä haitallisia aineita verenkiertoon enemmän kuin muulloin. Verenkierto on tässä se avain: se, mikä ei pääse äidin verenkiertoon, ei myöskään pääse sikiön verenkiertoon.
10-free ja 14-free -kynsilakoissa ei ole ftalaatteja, trifenyylifosfaattia (TPHP), tolueeni, ksyleeniä, etyylitosylamidia, kamferia, formaldehydiä ja sen vapauttajia, formaldehydihartseja, parabeeneja eikä gluteenia, kolofoniumia, silikoneja, parabeeneja tai halogeeniorgaanisia yhdisteitä, eli niiden pitäisi kaiken järjen mukaan olla turvallisia myös raskausaikana.